CELEX: E2017C0226
Language: el
Date: 2017-12-19 00:00:00
Title: Απόφαση της Εποπτεύουσας Αρχής της ΕΖΕΣ αριθ. 226/17/COL, της 19ης Δεκεμβρίου 2017, για την απαλλαγή της Νορβηγίας από την υποχρέωση εφαρμογής σε ορισμένα είδη της πράξης που αναφέρεται στο σημείο 2 του μέρους 1 του κεφαλαίου III του παραρτήματος I της συμφωνίας για τον Ευρωπαϊκό Οικονομικό Χώρο (οδηγία 66/401/ΕΟΚ του Συμβουλίου περί εμπορίας σπόρων προς σπορά κτηνοτροφικών φυτών) [2018/564]

12.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 94/30
            
         ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 226/17/COL
   της 19ης Δεκεμβρίου 2017
   για την απαλλαγή της Νορβηγίας από την υποχρέωση εφαρμογής σε ορισμένα είδη της πράξης που αναφέρεται στο σημείο 2 του μέρους 1 του κεφαλαίου III του παραρτήματος I της συμφωνίας για τον Ευρωπαϊκό Οικονομικό Χώρο (οδηγία 66/401/ΕΟΚ του Συμβουλίου περί εμπορίας σπόρων προς σπορά κτηνοτροφικών φυτών) [2018/564]
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   
      Έχοντας υπόψη την πράξη που αναφέρεται στο σημείο 2 του μέρους 1 του κεφαλαίου III του παραρτήματος I της συμφωνίας για τον Ευρωπαϊκό Οικονομικό Χώρο («η συμφωνία ΕΟΧ»),
      
         Οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών
          (1) («οδηγία 66/401/ΕΟΚ»), και ιδίως το άρθρο 23α,
      όπως προσαρμόστηκε στη συμφωνία ΕΟΧ με το σημείο 4 στοιχείο δ) του πρωτοκόλλου 1 της συμφωνίας ΕΟΧ, το άρθρο 5 παράγραφος 2 στοιχείο δ) της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, καθώς και το άρθρο 1 παράγραφος 1 στοιχείο γ), το άρθρο 1 παράγραφος 2 και το άρθρο 3 του πρωτοκόλλου 1 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου,
   
   Έχοντας υπόψη την αίτηση που υποβλήθηκε από τη Νορβηγία στις 3 Ιουλίου 2017,
   Εκτιμώντας τα ακόλουθα:
   
               (1)
            
            
               Με την οδηγία 66/401/ΕΟΚ θεσπίζονται ορισμένες διατάξεις για την εμπορία σπόρων προς σπορά κτηνοτροφικών φυτών και στο άρθρο 23α προβλέπεται ότι ένα κράτος του ΕΟΧ μπορεί να απαλλαγεί εν όλω ή εν μέρει από την εφαρμογή των διατάξεων της παρούσας οδηγίας για ορισμένα είδη, αν δεν υφίσταται κανονικά επί του εδάφους του αναπαραγωγή και εμπορία σπόρων των ειδών αυτών.
            
         
               (2)
            
            
               Στις 3 Ιουλίου 2017, η Νορβηγία υπέβαλε (έγγρ. αριθ. 864007) αίτηση απαλλαγής από την υποχρέωση εφαρμογής της οδηγίας 66/401/ΕΟΚ για τα 22 νέα είδη που συμπεριλήφθηκαν στην εν λόγω οδηγία με την εκτελεστική οδηγία (ΕΕ) 2016/2109 της Επιτροπής, της 1ης Δεκεμβρίου 2016, για την τροποποίηση της οδηγίας 66/401/ΕΟΚ του Συμβουλίου όσον αφορά την προσθήκη νέων ειδών και τη βοτανική ονομασία του είδους Lolium x boucheanum Kunth
                   (2)
                  (λόλιον το υβρίδιο), η οποία αναφέρεται στο σημείο 2 του μέρους 1 του κεφαλαίου III του παραρτήματος I της συμφωνίας ΕΟΧ, δεδομένου ότι δεν υφίσταται κανονικά στη Νορβηγία αναπαραγωγή και εμπορία σπόρων των ειδών αυτών.
            
         
               (3)
            
            
               Ως εκ τούτου, και για όσο διάστημα ισχύουν οι προϋποθέσεις αυτές, η Νορβηγία θα πρέπει να απαλλάσσεται από την υποχρέωση εφαρμογής της οδηγίας 66/401/ΕΟΚ όσον αφορά τα εν λόγω είδη.
            
         
               (4)
            
            
               Η απαλλαγή αυτή δεν θα πρέπει να θίγει την εμπορία στη Νορβηγία σπόρων προς σπορά που παράγονται, σύμφωνα με την οδηγία 66/401/ΕΟΚ, σε άλλο συμβαλλόμενο μέρος της συμφωνίας ΕΟΧ.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής και φυτοϋγειονομικής επιτροπής της ΕΖΕΣ.
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Νορβηγία απαλλάσσεται από την υποχρέωση εφαρμογής της πράξης που αναφέρεται στο σημείο 2 του μέρους 1 του κεφαλαίου III του παραρτήματος I της συμφωνίας για τον Ευρωπαϊκό Οικονομικό Χώρο (οδηγία 66/401/ΕΟΚ του Συμβουλίου περί εμπορίας σπόρων προς σπορά κτηνοτροφικών φυτών), με εξαίρεση το άρθρο 14 παράγραφος 1, στα ακόλουθα είδη:
   
               —
            
            
               
                  Biserrula pelecinus
               
            
         
               —
            
            
               
                  Lathyrus cicera
               
            
         
               —
            
            
               
                  Medicago doliata
               
            
         
               —
            
            
               
                  Medicago italica
               
            
         
               —
            
            
               
                  Medicago littoralis
               
            
         
               —
            
            
               
                  Medicago murex
               
            
         
               —
            
            
               
                  Medicago polymorpha
               
            
         
               —
            
            
               
                  Medicago rugosa
               
            
         
               —
            
            
               
                  Medicago scutellata
               
            
         
               —
            
            
               
                  Medicago truncatula
               
            
         
               —
            
            
               
                  Ornithopus compressus
               
            
         
               —
            
            
               
                  Ornithopus sativus
               
            
         
               —
            
            
               
                  Plantago lanceolata
               
            
         
               —
            
            
               
                  Trifolium fragiferum
               
            
         
               —
            
            
               
                  Trifolium glanduliferum
               
            
         
               —
            
            
               
                  Trifolium hirtum
               
            
         
               —
            
            
               
                  Trifolium isthmocarpum
               
            
         
               —
            
            
               
                  Trifolium michelianum
               
            
         
               —
            
            
               
                  Trifolium squarrosum
               
            
         
               —
            
            
               
                  Trifolium subterraneum
               
            
         
               —
            
            
               
                  Trifolium vesiculosum
               
            
         
               —
            
            
               
                  Vicia benghalensis
               
            
         Άρθρο 2
   Η παρούσα απόφαση απευθύνεται στη Νορβηγία.
   Άρθρο 3
   Το κείμενο της παρούσας απόφασης στην αγγλική γλώσσα είναι το μόνο αυθεντικό.
   
      Βρυξέλλες, 19 Δεκεμβρίου 2017.
      
         
            Για την Εποπτεύουσα Αρχή της ΕΖΕΣ
         
         Sven Erik SVEDMAN
         
            Πρόεδρος
         
         Helga JÓNSDÓTTIR
         
            Μέλος του Σώματος
         
      
   
   
      (1)  ΕΕ 125 της 11.7.1966, σ. 2298/66.
   
      (2)  ΕΕ L 327 της 2.12.2016, σ. 59.